इसी बीच कई बार परिजनो का फोन आया की S.O. फोन कर दबाब बना रहे है की पन्ना की देखभाल तुम लोंग करो, नही तो बहुत बूरा होंगा, तुम सभी को बर्बाद कर देंगे ! दुसरी तरफ ग्राम प्रधान पर भी दबाब बना रहे है की परिजनो को समझा – बुझा के किसी प्रकार अस्पताल लेते लाओ ! प्रधान जी भी चुप्पी साधे है ! बाहर जाने पर S.O. आते हुए दिखयी दिये, उनके हाथ मे दवाओ से भरी पालीथीन थी, जिसे वे ICU मे पहुचाकर नीचे आये ! उनके कुछ समर्थक लोंग धीरे – धीरे बात करने लगे तभी वे कही फोन लगाये, वे अलग हट के फोन किये और धीरे – धीरे बातचीत हो रही थी की अचानक थोडी जोर – जोर से बात होने लगी - “देखो तुमलोंग अच्छा नही कर रहे हो, जितना खर्च होगा हमलोंग देख लेंगे, लेकिन आकर पन्ना को देख - रेख करो !” भन्नाकर उन्होने फोन रखा और समर्थको से बातचीत करने लगे ! तभी उनसे पीडित के हालत के बारे मे पूछे, उन्होने कहा – ठीक है ! वे यह नही पूछे की आप लोंग कौन? वहा से बाहर आकर परिजनो और समिति को स्थिति से अवगत कराया गया ! इस बीच पीडित के परिजन महिलाओ को छोडकर रात भर घर से बाहर रहने को मज़बूर थे, क्योकि कई बार पुलिस द्वारा गांव जाकर खोजबीन की जा रही थी ! दुसरी तरफ परिजनो से व परिजन खुद फोन से हर सूचनाओ का आदान – प्रदान करते रहे ! अगले दिन 23 मई, 2012 को माननीय मुख्यमंत्री, पुलिस महानिदेशक - उत्तर प्रदेश व राष्ट्रीय मानव अधिकार आयोग को परिजन के बयान, विडियो बयान व अन्य कागजातो के साथ त्वरित कार्यवाही हेतु आवेदन पत्र डाक द्वारा भेजा गया ! जिस पर दिनांक 11 जुलाई, 2012 को पुलिस अधीक्षक, वाराणसी को नोटिस जारी का गयी है ! तभी सूचना मिलने पर की पन्नालाल को पुलिस वाले अस्पताल से डिस्चार्ज कराने वाले है ! शाम को अस्पताल गये, जहा कई प्रदेश सत्ताधारी राजनीतिक पार्टी के झण्डा लगी चारपहिया खडी थी, पुलिस का जीप भी आ रही थी - जा रही थी ! रजिस्ट्रेशन डेस्क पर जाकर पूछा गया की पन्नालाल को डिस्चार्ज कर दिया गया है , क्या? – वह अब कैसा है ! जबाब मे सुनने को मिला की नही, कागजात सब तैयार है, बस करना ही है, हम नही बता सकते की कैसा है, हा अब बोलने लगा है !